CELEX: 62022TN0171
Language: lt
Date: 2022-03-31 00:00:00
Title: Byla T-171/22: 2022 m. kovo 31 d. pareikštas ieškinys byloje OR ir OS / Komisija

2022 5 23   
            
            
               LT
            
            
               Europos Sąjungos oficialusis leidinys
            
            
               C 207/51
            
         
      2022 m. kovo 31 d. pareikštas ieškinys byloje OR ir OS / Komisija
      
      (Byla T-171/22)
      (2022/C 207/67)
      Proceso kalba: prancūzų
      
         Šalys
      
      
         Ieškovai: OR ir OS, atstovaujami advokatės N. de Montigny
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2021 m. liepos 12 d. sprendimą, kuriuo PMO atmetė 2021 m. kovo 18 d. ieškovų prašymą, pateiktą remiantis Pareigūnų tarnybos nuostatų 90 straipsnio 1 dalimi, sumokėti jų velionio tėvo pagal Europos Sąjungos institucijų pensijų sistemą sukauptą pensiją ir jo teises į pensiją, įgytas prieš įsidarbinant, atitinkančią sumą,
               
            
                  —
               
               
                  panaikinti 2021 m. gruodžio 22 d. sprendimą, kuriuo paskyrimų tarnyba atmetė 2021 m. rugsėjo 20 d. ieškovų pateiktą skundą, kiek tame sprendime pateikiami papildomi motyvai,
               
            
                  —
               
               
                  priteisti iš atsakovės grąžinti ieškovams sumą, atitinkančią velionio įmokas į Europos Sąjungos institucijų pensijų sistemą atitinkančias teises ir sumą, atitinkančią jo nacionalines teises į pensiją, perkeltas į Europos Sąjungos institucijų pensijų sistemą,
               
            
                  —
               
               
                  priteisti iš atsakovės sumokėti palūkanas nuo mokėtinų sumų, skaičiuojamas taikant Europos Centrinio Banko palūkanų normą, padidintą dviem procentiniais punktais, nuo perkėlimo dienos ir mėnesinių įmokų mokėjimo dienos,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi vieninteliu pagrindu, grindžiamu Sąjungos nepagrįstu praturtėjimu. Ieškovai tvirtina, kad jų tėvas prieš mirtį įgijo teisę perkelti pagal Europos Sąjungos institucijų pensijų sistemą įgytą pensijos stažą ir pagal nacionalinę pensijų sistemą įgytą pensijos stažą, ir pabrėžia, kad šiai teisei netaikomas naikinamasis terminas. Ieškovai taip pat teigia, kad jų tėvas prieš mirtį neįgijo dešimties metų faktinės tarnybos stažo, dėl kurio būtų mokama senatvės pensija pagal Europos Sąjungos institucijų pensijų sistemą, todėl jo sumokėtos sumos reiškia Sąjungos nepagrįstą praturtėjimą.